KLASA:

URBROJ:

Zagreb

Na temelju članka 27. Statuta Fakulteta političkih znanosti Sveučilišta u Zagrebu, Fakultetsko vijeće Fakulteta političkih znanosti Sveučilišta u Zagrebu na sjednici održanoj \_\_\_\_\_\_\_\_\_\_\_\_\_. donijelo je

**Pravilnik o izmjenama i dopunama Pravilnika o sveučilišnom poslijediplomskom doktorskom studiju „Politologija“**

**Članak 1.**

U Pravilniku o sveučilišnom poslijediplomskom doktorskom studiju „Politologija“ (Klasa: 011-02/11-02/1, Urbroj: 251-73-1/01-14-25 od 19. prosinca 2013., Klasa: 003-05/17-02/01, Urbroj: 251-73/02-17-1 od 23. veljače 2017. i KLASA: 003-05/19-02/01, URBROJ: 251-73/02-19-od 14. ožujka 2019.), u članku 2. podstavku 2. riječi „teme“ zamjenjuju se riječima: „nacrta doktorskog rada“.

**Članak 2.**

U članku 4. stavku 2. riječi „ (studij u punom radnom vremenu) ili pet godina/deset semestara ( studij s dijelom radnom vremena)“ brišu se.

Stavak 4. mijenja se i glasi:

„Student ima pravo završiti studij pod uvjetima pod kojima ga je upisao u roku osam godina. Prije isteka roka od osam godina može podnijeti molbu za nastavak studija. Vijeće doktorskoga studija na temelju podnesene molbe određuje uvjete za nastavak studija. U navedeno razdoblje od osam godina ne uračunava se vrijeme mirovanja obaveza iz opravdanog razloga (vrijeme trudnoće, rodiljnog, roditeljskog i posvojiteljskog dopusta, duža bolest, ostali opravdani i obrazloženi slučajevi)“.

**Članak 3.**

U članku 7. stavku 4. brojka „20“ zamjenjuje se brojkom „30“.

**Članak 4.**

U članku 16. stavku 2. riječ „sedam“ zamjenjuje se riječju „petnaest“.

Stavak 4. briše se.

**Članak 5.**

U članku 17. stavku 1. riječi „studij u punom radnom vremenu ili studij s dijelom radnog vremena,“ brišu se.

**Članak 6.**

U članku 18. stavku 2. brojka „80“ zamjenjuje se brojkom „60“.

Iza stavka 2. dodaje se stavak 3. koji glasi:

„Doktorand je obvezan jedanput godišnje Vijeću doktorskoga studija podnositi izvješće o svome radu (uz moguću prezentaciju istraživanja). Izvješće se podnosi na obrascu Sveučilišta.“

**Članak 7.**

U članku 20. stavak 4. riječi „ utvrđenom studijskim programom“ zamjenjuju se riječima „ osam godina“.

Iza stavka 3. dodaje se novi stavak 4. koji glasi:

„Student gubi status studenta ako je Vijeće doktorskog studija donijelo negativno mišljenje na dva godišnja izvješća o radu studenta.“

Dosadašnji stavci 4., 5., i 6. postaju stavci 5., 6. i 7.

**Članak 8.**

U članku 21. iza stavka 1. dodaje se novi stavak 2. koji glasi:

„U slučaju da kvaliteta rada doktoranda, ocijenjena kroz godišnje evaluacijske postupke koje provodi Vijeće doktorskoga studija nije zadovoljavajuća, Vijeće doktorskoga studija može odlučiti o gubitku prava doktoranda na nastavak studija.“

Dosadašnji stavak 2. postaje stavak 3.

Stavak 4. briše se.

Dosadašnji stavak 3. postaje stavak 4.

U dosadašnjem stavku 3. koji postaje stavak 4. riječ „sedam“ zamjenjuje se riječju „petnaest“.

**Članak 9.**

U članku 24. riječi „Povjerenstva za prihvaćanje teme doktorskog rada“ zamjenjuju se riječima „Povjerenstva za ocjenu nacrta doktorskog rada i predlaganje mentora“.

**Članak 10.**

Članak 25. stavak 1. mijenja se i glasi:

„Za mentora može biti imenovana osoba koja ispunjava uvjete propisane Pravilnikom o doktorskim studijima na Sveučilištu u Zagrebu.“

**Članak 11.**

U članku 26. podstavku 3. riječi „povjerenstvo za prihvaćanje teme doktorskog rada“ zamjenjuju se riječima „povjerenstvo za ocjenu nacrta doktorskog rada i predlaganje mentora“.

**Članak 12.**

U članku 35. stavku 1. podstavak a) mijenja se i glasi: „Povjerenstvo za ocjenu nacrta doktorskog rada i predlaganje mentora“.

**Članak 13.**

U članku 38. stavku 1. riječi „ je jedan iz druge znanstvene ustanove“ zamjenjuju se riječima „najmanje jedan član nije nastavnik na studiju niti je zaposlenik Fakulteta“.

**Članak 14.**

U članku 39. stavak 1. mijenja se i glasi:

,, Tijekom studija, najranije u prvom, a najkasnije do kraja petog semestra, u pravilu nakon što položi sve predmete I. godine studija, doktorand pokreće postupak prihvaćanja nacrta doktorskog rada podnošenjem prijave na obrascu Sveučilišta koju dostavlja Vijeću doktorskog studija.“

Iza stavka 1. dodaje se novi stavak 2. koji glasi:

„Vijeće doktorskog studija raspravlja o prijavi, predlaže eventualne izmjene i dopune, te temeljem pozitivne evaluacije prijave predlaže Povjerenstvo za ocjenu nacrta doktorskog rada i imenovanje mentora.“

Dosadašnji stavak 2. postaje stavak 3.

U dosadašnjem stavku 2. koji postaje stavak 3. riječi „Povjerenstvo za prihvaćanje teme doktorskog rada (dalje u tekstu: Povjerenstvo za prihvaćanje teme)“ zamjenjuju se riječima „Povjerenstvo za ocjenu nacrta doktorskog rada i predlaganje mentora“.

Dosadašnji stavak 3. postaje stavak 4.

U dosadašnjem stavku 3. koji postaje stavak 4. riječi „Povjerenstvo za prihvaćanje teme“ zamjenjuju se riječima „Povjerenstvo za ocjenu nacrta doktorskog rada i predlaganje mentora“, a riječi „Vijeću doktorskog studija“ riječima „Fakultetskom vijeću“.

Dosadašnji stavak 4. briše se.

U stavku 5. riječ „Konačnu“ briše se, a iza riječi „rada“ dodaju se riječi „i prijedloga mentora“.

**Članak 15.**

U članku 40. riječ i brojevi „čl. 16. i 17“ zamjenjuju se riječju „odredbama“.

**Članak 16.**

U članku 42. iza riječi „uvjeti“ na kraju rečenice dodaju se riječi „te poštivanje procedure propisane Pravilnikom o doktorskim studijima na Sveučilištu u Zagrebu“.

**Članak 17.**

U članku 43. stavku 3. riječi „Vijeću doktorskog studija“ zamjenjuju se riječima „Fakultetskom vijeću“, a brojka „dva“ brojkom „tri“.

**Članak 18.**

Članak 44. mijenja se i glasi:

„Povjerenstvo za ocjenu doktorskog rada prethodno dostavlja izvješće Vijeću doktorskog studija u svrhu izvršavanja zadaća i ovlasti iz članka 28. ovog Pravilnika.“

**Članak 19.**

U članku 45. stavku 1. riječi „te datum i mjesto obrane“ brišu se.

**Članka 20.**

U članku 49. stavku 2. riječi „izdaje Fakultet, a“ i riječ „je“ brišu se.

**Članak 21.**

U članku 54. stavku 2. podstavku 7. riječ „rasprave“ zamjenjuje se riječju „obrane“.

U podstavku 11. riječ „Protokol“ zamjenjuje se riječima „Zapisnik s“.

**Članak 22.**

Ovaj Pravilnik stupa na snagu osmog dana od dana objave na oglasnoj ploči i mrežnim stranicama Fakulteta.

**Dekan**

**prof. dr. sc. Zoran Kurelić**

Ovaj Pravilnik objavljen je dana \_\_\_\_\_\_\_\_\_\_\_\_\_\_\_te je stupio na snagu dana \_\_\_\_\_\_\_\_\_\_\_\_\_\_\_.